Candidat la Primăria Capitalei, Gabriela Firea, anunță că în cazul în care va câștiga un nou mandat, va relua construcția blocurilor pentru locuințele sociale. Firea arată că acestea au fost blocate în mandatul lui Nicușor Dan, dar ea le va relua imediat ce ajunge în funcție.
”Blocurile sociale începute când eram primar au fost blocate. Le voi finaliza, cu sprijinul bucureștenilor. Ajutorul acordat persoanelor aflate în nevoie, fie că este un stimulent sau o locuință socială, nu este o pomană electorală! Este un sprijin, o mână întinsă!
De fiecare dată când deschid subiectul protecției sociale apar aceste critici. Beneficiarii sistemului de protecție socială sunt persoane vulnerabile. Vorbim în primul rând de copii cu dizabilități, de mame singure care au copii în întreținere sau de victime ale violenței domestice.
Pe interpretările cinice ale gestului normal, spune eu, de a ajuta s-a bazat decizia actualului primar de a tăia indemnizațiile pentru persoanele adulte cu dizabilități. Un gest nefericit și nedrept.
Voi repara această faptă injustă. Am anunțat deja că îmi propun să acordăm toate sumele restante, iar toate stimulentele să fie majorate în raport cu nevoile economice ale zilelelor noastre. În programul meu pentru București – Orașul dorit de oameni, există un capitol întreg despre domeniul social.
În plus, vom finaliza complexul de locuințe sociale din Prelungirea Ghencea. Au trecut încă patru ani și sute oamenii nu se pot muta în locuințele de care au atât de multă nevoie. Nici măcar primul bloc, lăsat la finalul mandatului meu în stadiu avansat, nu a fost finalizat.
Îl puteți citi aici: https://gabrielafirea.eu/
Avem o certitudine: sprijinul Primăriei să ajungă acolo unde e cea mai mare nevoie de el!”, scrie Gabriela Firea.